घर में घुस मां-बेटे से गहने लूटे विरोध पर युवक को चाकू मारा
{ राशमी क्षेत्र के मान्यास गांव में हुई वारदात
{ बदमाशों ने मां, बेटी के गले से छीने गहने
भास्करसंवाददाता | राशमी
क्षेत्रके मान्यास गांव में मंगलवार रात 12 बजे नकाबपोश बदमाशों ने एक घर में घुस कर मां, बेटी के गले से रामनामी, मांदलिया लूटने के साथ ही एक युवक के पेट में चाकू से वार कर दिया। जिससे एक युवक घायल हो गया। घायल युवक को उदयपुर अस्पताल में भर्ती कराया गया है।
मान्यास गांव में मंगलवार रात 12 बजे गोपीलाल गाडरी का परिवार घर में सो रहा था। तभी पड़ौसी के मकान की दीवार पर चढ़ कर एक उच्चका छत पर होता हुआ गोपीलाल गाडरी के मकान में जा पहुंचा और मुख्य दरवाजा अंदर से खोल दिया। तभी बाहर खड़े पांच-छह बदमाश और घर में जा घुसे। बरामदे में सो रही गोपीलाल की प|ी नंदूबाई (55) पुत्री सीमा के गले से सात-आठ तोला सोने के रामनामी, मांदलिया छीन लिए। एकाएक घर में हुई छीना झपटी की इस वारदात से सो रही दोनों मां, बेटियां चिल्लाई तो बरामदे के पास वाले कमरे में सो रहा रोशनलाल (20) उसकी प|ी दोनों कमरा खोल कर बाहर निकले। रोशनलाल ने एक बदमाश को पकड़ भी लिया। बदमाश के छुड़ाने पर नहीं छोड़ा तो पास खड़े दूसरे बदमाश ने रोशनलाल के पेट में चाकू से वार कर दिया दिया, जिससे उसके पेट में गहरा घाव हो गया। उसने बदमाश को छोड़ दिया। आवाजे सुनकर छत पर बने कमरे में सो रहे गोपीलाल गाडरी की नींद भी जगी। उसने नीचे आकर देखा तो बदमाशों पर उपर से ईंटें फेंकना शुरू किया। तब बदमाश मुख्य दरवाजे से भाग निकले। बाद में परिजन घायल रोशनलाल को लेकर पहले पहुंना अस्पताल पहुंचे। जहां से प्राथमिक उपचार के बाद उसे भीलवाड़ा रेफर किया। उसके पेट का आॅपरेशन किया गया। बाद में उसे उदयपुर स्थित निजी अस्पताल ले जाकर भर्ती कराया गया। दूसरे दिन बुधवार को घटना की जानकारी मिलने पर राशमी थानाधिकारी रमेश मीणा ने भी मौके पर पहुंच कर जानकारी ली। हालांकि घटना को लेकर कोई रिपोर्ट पुलिस में नहीं दी गई है।
hin_Deva hin_Deva hin_Deva awa_Deva hin_Deva hin_Deva